An zo wurin: EFCC ta kwace wasu gidajen Saraki, ta saka wa wasu a Legas jan fenti ▷ Legit.ng
An zo wurin: EFCC ta kwace wasu gidajen Saraki, ta saka wa wasu a Legas jan fenti
14 days ago 5022 views by Naziru Dalha Taura
Jaridar Punch dake fitowa kowacce ranar Lahadi ta wallafa rahoton cewar hukumar yaki da cin hanci da karya tattalin arziki ta kwace wasu gidaje mallakar shugaban majalisar dattijai mai barin gado, Bukola Saraki.
Sai dai, an gano cewar EFCC ba ta iya tantance wa da takamaiman gidajen dake zaman mallakar Saraki ba, lamarin da ya sa hukumar ta saka musu jan fenti tare da makala takardara a dukkanin idajen.
A yayin da Saraki ya ambaci gida mai lamba 15a da 15b a matsayin mallakin sa a cikin fom din bayyana kadarori, hukumar EFCC na zargin cewar ya sayi arin wasu makwabatn gidaje ta hannun kamfanin man fetur na Shell a karkashin shirin fadar shugaban kasa na sayar da kadarorin gwamnati.
EFCC ta kwace wasu gidajen Saraki, ta saka wa wasu ja fenti a Legas
"EFCC ta wana biyu da fara bincike a kan kadarori da kudaden da Saraki ya mallaka. Sun zo sun yi rubutu da jen fenti a bangon wasu gidaje da suka hada da wadanda ba mallakinsa ba.
"Mun samu labari daga majiya mai tushe cewar hukumar EFCC ta saka ido a kan Saraki domin gayyatar sa ofishinsu da zarar an kammala tantsar da sabbin zababbun masu mulki a ranar 29 ga watan Mayu," a cewar dan uwan Saraki.
A lokacin da EFCC ta gurfanar da shi a shekarar 2016 a gaban kotun da'ar ma'aikata, EFCC ta shaida wa kotun cewar Saraki ya mallaki wasu gidaje a kan titin Macdonald, amma tayi zargin cewar bai bayar da cikakken adireshin su ba.
Hausa NewsSiyasar NajeriyaGwagwalada AbujaKarya AlkawariNadin Sarauta
Ankara gown MTN pulse Abu Zaria Hushpuppi net worth Kemi Adeosun
A karshe: Ganduje ya fadi dalilin kirkirar sabbin masarautu 4 a Kano